Nafarroako Parlamentuko Mahaiak, 2018ko martxoaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Hondarribiko udalekuetako ipar hegalean 2009an egindako erreformari aurkeztutako galdera, Maiorga Ramírez Erro jaunak buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko martxoaren 12an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioko foru parlamentari Maiorga Ramírez Erro jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak idatziz erantzun dezan:

Nafarroako Kutxaren jabetzako Hondarribiko udalekuen eraikineko lehendabiziko solairuari dagokionez, honako erantzun idatzi hau jaso da
–espediente zenbakia: 9-17/PES-00233; sarrera-erregistroko zenbakia: 1020–: “2009ra bitarte, jantokiaren gain-gainean dagoen udalekuko ipar hegaleko alderdi horretan bulego bat, zuzendaritza-gela bat, bilera-gela bat, lau logela, prestaleku txiki bat eta komunak zeuden. Azalera, gutxi gorabehera, 250 metro koadrokoa da.

2009an, berritu egin zen alderdi hori, eta gela bakar bat gaitu zen, bainu bat eta jantzigela bat zeuzkana, bulego bat eta bilera-gela bat”.

Hori dela eta, parlamentari honek honako hau jakin nahi du:

Lehena: Erreforma hori justifikatzen duen dokumentazioa.

Bigarrena: Erreforma egiteko agindua eman zen unean espazio horretarako aurreikusitako erabilera.

Hirugarrena: Erabaki hori zer organok hartu zuen eta organo hori nork osatzen duen.

Laugarrena: Erreforma horren hasierako aurrekontua.

Bosgarrena: Erreforma horretan guztira egindako gastua.

Seigarrena: Erreforma horri buruzko fakturak igortzea.

Iruñean, 2018ko martxoaren 8an

Foru parlamentaria: Maiorga Ramírez Erro